姜濤IG開直播哽咽談粉絲機場衝突 自認或做得唔好:我同大家道歉
ViuTV人氣男團MIRROR完成逾半個月的美加巡唱,周六(20日)清晨回到香港,卻出現鏡粉內訌,機場接機時上演「神徒大戰姜糖」,出現衝突。而姜濤在今日為電影《#12怪盜》謝票場已回應事件,稱不希望見到粉絲出現「任何爭執或者碰撞」,姜濤今晚(22日)再於Instagram開直播發表看法,眼濕濕哽咽公開道歉,令粉絲大感心痛!
姜濤在直播中表示,事件發展至今聽了很多不同版本,無法考證事實,但最重要「無論發生咩事都安全為主」。姜濤提到,與Anson Lo(盧瀚霆)臨落機前已得悉此事,「我同佢都唔知點算,有時好灰心。」又破壞了兩人回家心情,「冇諗過會發生呢啲事情。我同阿Lo都冇商量要點做,結果係冇結果,唔知點做。」姜濤又公開道歉,此時已哽咽道:「我有做得唔好嘅地方,我喺度同大家道歉。」
姜濤又罕有提到與Anson Lo關係,坦承有互相不理解過,「我同Anson Lo有因此呢啲事情唔開心過,我哋之間係有俾呢啲嘢影響到。但《造星》到而家我哋都經歷咗好多嘢,各自經歷唔同嘅嘢。我哋一開始係一班單純後生仔,所以當出道短短5、6年,就經歷咁多嘢嘅時候,我哋係有互相唔理解過,但後尾我哋都知道我哋都係知道大家係緊張我哋、鍚我哋先有咁嘅事發生。」
姜濤稱現時與Anson Lo是「好好嘅朋友」,故發生此事兩人都大感難過。姜濤指今年25歲生日願望是希望大家都更可以將心比己,互相理解,而大批網民則在直播下留言鼓勵姜濤加油。